## Rješenje Ustavnog suda Republike Hrvatske broj U-IIIA-1319/2002 od 16. svibnja 2003.

### NN 106/2003 (2.7.2003.), Rješenje Ustavnog suda Republike Hrvatske broj U-IIIA-1319/2002 od 16. svibnja 2003.

# USTAVNI SUD REPUBLIKE HRVATSKE

1404

Ustavni
sud Republike Hrvatske, u Vijeću trojice za odlučivanje o ustavnim tužbama, u
sastavu sudac Milan Vuković, predsjednik Vijeća, te suci Ivan Matija i Jasna
Omejec, članovi Vijeća, u povodu ustavne tužbe A. M. iz Z., koju zastupa A. N.,
odvjetnik iz Z., na sjednici Vijeća održanoj dana 16. svibnja 2003. godine, jednoglasno
je donio

## RJEŠENJE

I.
Ustavna tužba se odbacuje.

II. Ovo
rješenje objavit će se u »Narodnim novinama«.

```
Obrazloženje
```

1.
Podnositeljica je podnijela ustavnu tužbu na temelju odred­be članka 63.
Ustavnog zakona o Ustavnom sudu Republike Hrvatske (»Narodne novine«, broj
49/02 – pročišćeni tekst, u daljnjem tekstu: Ustavni zakon) smatrajući da joj
je nepro­vođenjem ovršnog postupka u razumnom roku povrijeđeno ustav­no pravo
zajamčeno člankom 29. stavkom 1. Ustava Republike Hrvatske.

U
ustavnoj tužbi podnositeljica ističe da se pred Općinskim sudom u Vrgorcu od
1997. godine, pod poslovnim brojem: I-41/97 vodi ovršni postupak koji još nije
dovršen. Smatra da su joj neprovođenjem ovrhe, određene rješenjem o ovrsi,
povrijeđena i ustavna prava zajamčena člancima 14. i 26. Ustava.

Predlaže
da Sud naloži Općinskom sudu u Vrgorcu da u pred­metu, broj: I-41/97 provede
ovrhu u najkraćem mogućem roku. Ujedno predlaže da joj Sud odredi primjerenu
naknadu za koju smatra da joj pripada zbog povrede njezinih ustavnih prava
učinjenih neprovođenjem ovrhe.

2.
Sukladno odredbama članka 69. podstavka 2. Ustavnog zakona, ustavna tužba je
dostavljena na očitovanje Općinskom sudu u Vrgorcu. Dopisom od 3. listopada
2002. godine, Općinski sud u Vrgorcu izvijestio je Ustavni sud da je u
predmetu, broj: I-41/97 dana 14. svibnja 1997. godine donio rješenje o ovrsi
kojim je odredio po podnositeljici predloženu ovrhu. U očitovanju također
navodi koje je sve radnje poduzeo kako bi ovrhu i proveo.

*Ne
postoje* *pretpostavke
za postupanje Ustavnog suda u smislu odredbe članka 63. Ustavnog zakona.*

3. Iz
očitovanja Općinskog suda u Vrgorcu je razvidno da je taj sud donio rješenje o
ovrsi u predmetu, broj: I-41/97 dana 14. svibnja 1997. godine. Ustavnu tužbu
podnositeljica je podnijela zbog neprovođenja ovrhe određene rješenjem o ovrsi.

Prema
odredbi članka 63. stavka 1. Ustavnog zakona, Ustavni sud će pokrenuti postupak
po ustavnoj tužbii prije nego što je iscrpljen pravni put, u slučaju
kad o pravima i obvezama stranke ili o sumnji ili optužbi zbog kažnjivog djela
nije u razumnom roku odlučio sud ili u slučaju kad se osporenim pojedinačnim
aktom grubo vrijeđaju ustavna prava, a potpuno je razvidno da bi nepokretanjem
ustavnosudskog postupka za podnositelja ustavne tužbe mogle nastati teške i nepopravljive
posljedice.

Prema stavku 2. članka 63. Ustavnog zakona, u odluci
kojom usvaja ustavnu tužbu zbog nedonošenja akta u razumnom roku iz stavka 1.
tog članka, Ustavni sud će nadležnom sudu odrediti rok za donošenje akta kojim
će taj sud meritorno odlučiti o pravima i obvezama podnositelja.

Iz navedenog slijedi da će Ustavni sud pokrenuti
postupak po ustavnoj tužbi podnijetoj na temelju odredbi članka 63. Ustavnog
zakona – zbog dugotrajnosti postupka, samo u slučaju kada sud nije u razumnom
roku meritorno odlučio o pravima i obvezama podnositelja, dakle kada nije u
razumnom roku donio akt kojim se meritorno odlučuje o pravima i obvezama
stranke.

Imajući u vidu navedene odredbe Ustavnog zakona, te
činjenicu da ustavna tužba nije podnijeta zbog nedonošenja akta u razumnom
roku, već zbog neprovođenja ovrhe (određene rješenjem o ovrsi donijetim 14.
svibnja 1997. godine), ocjena je Ustavnog suda da povodom predmetne ustavne tužbe
ne postoje pretpostavke za postupanje Ustavnog suda u smislu odredbe članka 63.
Ustavnog zakona.

4.
Slijedom iznijetog, na temelju odredbe članka 32. u svezi s odredbom članka 72.
Ustavnog zakona, riješeno je kao u izreci pod točkom I.

Rješenje
o objavi iz točke II. izreke temelji se na odredbi članka 29. Ustavnog zakona.

Broj:
U-IIIA-1319/2002
Zagreb, 16. svibnja 2003.

USTAVNI SUD REPUBLIKE HRVATSKE

Predsjednik Vijeća
**Milan Vuković**, v. r.

if !supportEmptyParas endif

if !supportEmptyParas endif

if !supportEmptyParas endif

Rješenje, NN 106/2003-1404